Börn og ungmenni horfa mest á sjónvarpsefni á ensku, og um helmingur notar ensku við tölvuleikjaspilun og á samfélagsmiðlum. Þetta kemur fram í niðurstöðum könnunar Menntavísindastofnunar fyrir Fjölmiðlanefnd, á málnotkun barna og ungmenna á afþreyingarefni, sem er birt í dag á Degi íslenskrar tungu. Samkvæmt niðurstöðunum skera lestur og áhorf á fréttir sig úr, en þar velja flest efni á íslensku.
Þrír af hverjum fjórum á framhaldsskólaaldri segist horfa oftar á bíómyndir og sjónvarpsþætti á ensku og helmingur barna í 4.-10. bekk grunnskóla. Enn meiri munur var á Youtube áhorfi, þar sem níu af hverjum tíum framhaldsskólanemum nota ensku og 3 fjórðu grunskólabarna. Skúli Bragi Geirdal, verkefnastjóri hjá Fjölmiðlanefnd var gestur Morgunútvarpsins í morgun.
Ísleskan er það tungumál sem þau nota helst þegar þau eru að lesa fréttir, það er eini hlutinn þar sem íslenskan er að skora hærra en enskan.
Sama könnun var gerð í Noregi en þar nota fleiri móðurmálið á Youtube, sem kann að skýrast af meira framboði á efni á norsku en íslensku.
Hins vegar er það þannig á samfélagsmiðlum að notkunin, við notum íslensku og ensku álíka mikið hér en í Noregi nota þau ensku umfram norsku og það er athyglisvert líka.
Það er örlítið meiri munur á milli kynja og það er helst þannig að stúlkur eru duglegri að nota íslensku heldur en strákar, sérstaklega er munur eins og inni á samfélagsmiðlum. Þá sáum við líka að þau sem skilgreina kyn sitt sem annað, þau eru líklegri til að nota ensku inn á samfélagsmiðlum og þau eru líka líklegri að nálagast fréttir á ensku heldur en íslensku heldur en aðrir.
Skúli segir ákveðið ójafnvægi á markaði að íslensku miðlarnir verði að fylla ákvæði laga um textun og talsetningu. Þó hefur þrýstingur á Disney+ og Netflix um slíkt skilað árangri.
Svo vitum við ekki, kannski leggjum við rosalega mikið púður í þær veitur sem við höfum í dag og svo koma nýjar veitur sem ráðast á okkur. Nýir miðlar, þróunin er bara það hröð að tíminn og peningar sem við höfum til að setja í talsetningu er bara ekki nægur.
Börn og ungmenni horfa mest á sjónvarpsefni á ensku samkvæmt niðurstöðum könnunar Menntavísindastofnunar. Mestur er munurinn á Youtube áhorfi. Dagur íslenskrar tungu er í dag. 